Алег Віткоўскі расказаў, што калі даследаваць геаграфію размяшчэння АЭС у Германіі і распаўсюджванне захворванняў крыві, анкалогіі, то гэтыя карты супадаюць. “Фізіка — гэта тое вымярэнне, ад якога мы схаваныя сваімі органамі пачуццяў. Можна ўзяць дазіметр, падысці да сцяны станцыі, памераць і пабачыць, што яна нічога не выпраменьвае. Гэта абсалютна бяспечна — так гавораць прыхільнікі сучасных спосабаў здабычы энергіі. Гэта ж хочуць прадаць і беларусам. А ёсць і эмпірычны спосаб. Вось мы пражылі трыццаць гадоў на гэтых тэрыторыях і раптам выявілася, што тут больш паміраюць, больш хварэюць. І хварэюць на такія захворванні, з якімі мы на сённяшні дзень не можам спраўляцца, — дзеліцца сваімі назіраннямі медык.